100

verðbréfafyrirtækjum sem gegna hlutverki vörsluaðila ávallt að uppfylla skilyrði um eigið fé en það má aldrei vera minna en fjárhæð stofnframlags skv. 2. mgr. 14. gr. a laga um fjármálafyrirtæki. Auk þessa skulu verðbréfafyrirtækin lúta eiginfjárkröfum vegna rekstrar- áhættu samkvæmt lögum um fjármálafyrirtæki, en ákvæði c-liðar 2. mgr. 23. gr. UCITS kveður á um að um lögaðilann skuli gilda eiginfjárkröfur sem eru ekki minni en kröfur sem eru reiknaðar út skv. 315. eða 317. gr. reglugerðar Evrópuþingsins og ráðsins (ESB) nr. 575/2013 (CRR). Nefnd Evrópugerð var innleidd í íslenskan rétt með reglugerð um varfærniskröfur um starfsemi fjármálafyrirtækja, nr. 233/2017, sem sett er með stoð í lögum um fjármálafyrirtæki. Framangreind ákvæði gerðarinnar má finna í 50. og 51. gr. reglugerðar- innar. Í 3. mgr. er svo nánar útlistað hvaða lágmarkskröfur þau verðbréfafyrirtæki sem sinna hlut- verki vörsluaðila verðbréfasjóða þurfa að uppfylla. Ákvæðið innleiðir 2. undirgrein 2. mgr. 23. gr. UCITS, sbr. 3. og 4. undirgrein 4. mgr. 5. gr UCITS. Í 4. og 5. mgr. er kveðið á um að Fjármálaeftirlitið skuli halda skrá yfir þau verðbréfafyrir- tæki sem fengið hafa heimild sem vörsluaðili verðbréfasjóða, auk þess sem Fjármálaeftirlitið getur afturkallað heimild verðbréfafyrirtækis til að sinna hlutverki vörsluaðila verðbréfasjóða ef eitt upptalinna atvika eru fyrir hendi, sbr. k-lið 2. mgr. 98. gr. UCITS.

Um 45. gr. Ákvæðið innleiðir 4. mgr. 22. gr. UCITS, sbr. lið 4) í 1. gr. UCITS V, og varðar skyldur vörsluaðila varðandi sjóðstreymi verðbréfasjóðs. 1. mgr. innleiðir hluta af 1. undirgrein 4. mgr. 22. gr. UCITS. Þar kemur fram að vörslu- aðila beri að vakta sjóðstreymi verðbréfasjóðsins, að tryggja að greiðslur sem berast frá fjár- festum séu mótteknar og allt reiðufé sé lagt inn á þar til gerða veltureikninga. Þannig beri að tryggja að allar greiðslur vegna kaupa hlutdeildarskírteina skili sér. 2. og 3. mgr. innleiða hluta af 1. undirgrein 4. mgr. 22. gr. UCITS og kveður 2. mgr. á um hjá hvaða aðilum slíkir reikningar mega hafa verið stofnaðir. Í nefndri undirgrein UCITS er vísað í fyrsta lagi til aðila sem nefndir eru í a - c-lið 1. mgr. 18. gr. tilskipunar framkvæmda- stjórnarinnar 2006/73/EB sem byggist á tilskipun 2004/39/EB (MiFID I). Um er að ræða seðlabanka, lánastofnun með starfsleyfi samkvæmt þágildandi tilskipun 2000/12/EB og lánastofnun með starfsleyfi í ríki utan EES. Viðkomandi ákvæði tilskipunar framkvæmdastjórnarinnar eru innleidd í íslenskan rétt með 16. gr. reglugerðar um fjárfestavernd og viðskiptahætti fjármálafyrirtækja, nr. 995/2007, en þar eru taldir upp seðla- banki, lánastofnun með starfsleyfi í samræmi við lög um fjármálafyrirtæki og viðskiptabanki með starfsleyfi í ríki utan EES. Í öðru lagi er vísað til annarra sambærilegra aðila á viðkomandi markaði þar sem gerð er krafa um reiðufjárreikninga, að því gefnu að viðkomandi aðilar séu undirorpnir varfærnisreglum og eftirliti sambærilegu því sem er innan EES. Þá er í c-lið 1. undirgreinar 4. mgr. 22. gr. UCITS vísað til þess að slíkir fjármunir skuli varðveittir í samræmi við meginreglur sem settar eru fram í 16. gr. tilskipunar framkvæmdastjórnarinnar 2006/73/EB sem ætlað er að vernda réttindi viðskiptavina í tengslum við fjármálagerninga og fjármuni í eigu þeirra og setur fram kröfur á verðbréfafyrirtæki, sbr. 3. mgr. ákvæðisins. Sú grein er innleidd í íslenskan rétt með 14. gr. reglugerðar um fjárfestavernd og viðskiptahætti fjármálafyrirtækja, nr. 995/2007. 4. mgr. innleiðir 2. undirgrein 4. mgr. 22. gr. UCITS og kveður á umaðgreiningu fjármuna verðbréfasjóðs frá fjármunum vörsluaðila. Framkvæmdastjórn ESB hefur í b-lið 26. gr. b í UCITS, sbr. lið 10) í 1. gr. UCITS V, heimild til þess að setja framseldar gerðir sem lúta nánar að skilyrðum 4. mgr. 22. gr. UCITS.